ms en ms ms en ms id id ms ms id ms ms id id id en en en id ms id id id fi ms ms id ms id id ms en ms id id id id id ms id ms ms ms ms ms id id id id en en id id id id en id id id id ms ms id ms id ms ms en id id id ms id id id id ms id ms id id id id id id id ms ms ms en id id id id en ms id ms id id ms id id ms ms id ms id gl id id en en en ms ms ms ms ms ms ms ms ms ms it ms en fr en ms en id cs id id ms id ms cs en en cs cs da en da en en ms ms en en
Pusat Khidmat Wakil Rakyat DUN Tokai: 2010
skip to main | skip to sidebar
YB Dato' Haji Taulan Mat Rasul
Pelajar Insaniah perlu ‘bermentaliti antarabangsa’
ALOR SETAR: Penuntut Kolej Universiti Insaniah (Insaniah) digesa bermentaliti dan berkeperibadian antarabangsa untuk mencapai tahap kecemerlangan yang diharapkan universiti.
Timbalan Rektor Hal Ehwal Akademik, Profesor Madya Zakariya Man berkata, untuk bersikap demikian penuntut mesti mempunyai keazaman kukuh bagi merealisasikan hasrat universiti.
“Walaupun Insaniah sebuah universiti berteraskan Islam namun dalam masa sama menggalakkan penuntutnya menguasai bahasa dunia sama ada Inggeris atau Arab atau kedua-duanya sekali,” jelasnya.
Menurutnya, ia bukan saja untuk kepentingan penuntut malah negara kerana secara tidak langsung mereka menjadi duta memperkenalkan Kedah dan Malaysia di peringkat antarabangsa.
Dalam majlis itu, seramai 1,339 penuntut baru Insaniah sah menjadi mahasiswa universiti berkenaan yang bakal mengikuti pelbagai kursus di peringkat asasi, diploma, ijazah sarjana muda dan ijazah.
Profesor Madya Zakariya berkata, penuntut Insaniah mesti berfikiran positif untuk mencapai kecemerlangan dengan mempunyai semangat kental dan berusaha merubah diri.
“Apabila minda berfikiran positif segala halangan dapat diatasi sekali gus penyuntik semangat kepada rakan lain untuk terus mencapai kecemerlangan pada masa depan,” katanya.
Turut hadir Pendaftar, Encik Mohd Najib Abdullah; Bendahari, Encik Abdul Latif Din, dan semua dekan dan pengarah jabatan masing-masing.
Kolej Universiti Insaniah tawar tiga program baru
ALOR SETAR: Kolej Universiti Insaniah (Insaniah) menawarkan tiga program baru iaitu Ijazah Sarjana Perubatan, Sarjana Kaunseling Islam serta Diploma Perhotelan dan Perkhidmatan Halal.
Rektor Insaniah Profesor Dato’ Dr Jamil Osman berkata pengambilan bagi ketiga-tiga program terbaru dijangka dilakukan pada Julai dan Ogos ini.
“Program yang ditawarkan Insaniah kini meliputi semua bidang ilmu dan terbaru Insaniah sedang menggabungkan bidang professional seperti Kejuruteraan, Teknologi Maklumat, Kejuruteraan Perubatan, Perakuanan dengan Intergrasi Ilmiu Islam,” katanya kepada pemberita, di sini.
Selain itu, Insaniajh juga menawarkan program Ijazah Lanjutan iaitu empat di peringkat Ijazah Doktor Falsafah (PhD) dalam bidang Usuluddin, Syariah, Bahasa Arab dan Muamalat. Keempat-empat bidang ini juga ditawarkan di peringkat Ijazah.
Menurutnya, sejak ditubuhkan pada tahun 1994 dengan hanya seramai 43 penuntut, kini Insaniah mempunyai lebih 4000 penuntut yang mengikuti pelbagai bidang pengajian.
Perkembangan ini sungguh memberangsangkan kerana Insaniah juga menerima permohonan daripada pelajar antarabangsa. Buat masa sekarang Insaniah mempunyai seramai 756 penuntut antarabangsa termasuklah dari Thailand, Indonesia, Afrika Selatan, Amerika Syarikat, Nigeria, Jerman, Singapuran, Somalia, China dan Kemboja.
Ini bertepatan dengan hasrat Kerajaan Negeri yang mahukan Insaniah menjadi pusat pengajian Islam dunia. Kejayaan menarik pelajar antarabangsa adalah kerana Insaniah banyak menjalin kerjasama dan hubungan luar dengan universiti antarabangsa antaranya University of Science and Technology dan Institut Al-Quran di Yaman, Universiti Fateh di Turki, Universiti Imam Bonjol Indonesia dan beberapa universiti di China.
Selain itu Insaniah juga berkerjasama erat dengan institusi pengajian tinggi awam dan swasta dalam negeri seperti Universiti Kebangsaan Malaysia , Universiti Islam Antarabangsa Malaysia dan Kolej Islam Antarabangsa Ismail Petra.
Bagi memantapkan produk Insaniah mendatangkan tenaga pengajar dalam bidang Pengajian Islam hampir 90 peratus datang dari Universiti Al-Azhar Mesir.
Untuk sesi pengambilamn Jun ini bagi tahun akademik 2010/2011, seramai 1600 pelajar baru mendaftar selepas menerima tawaran Insaniah sejak April lalu.
Bagi sesi pengambilan Julai dijangka 1500 penuntut lagi akan mendaftar untuk mengikuti pelbagai program yang ditawarkan di Insaniah.
Posted by Pusat khidmat Wakil Rakyat DUN Tokai at 7:23 PM 1 comment:
Ada pelajar luar negeri datang Insaniah berbekal RM100 sahaja
Ditulis oleh AMELIA HASHIM
ALOR SETAR - Kolej Universiti Insaniah ditubuhkan pada awalnya untuk membantu anak-anak Kedah mendapatkan ilmu, namun kini ia berkembang dan terbuka untuk penuntut seluruh negara dan antarabangsa.
“Tujuan penubuhannya adalah untuk membantu anak-anak Kedah supaya berilmu, kemudian mendapat sambutan dari seluruh negeri dalam Malaysia, kemudian dibuka kepada pelajar antarabangsa.
“Ada pelajar dari luar negara yang datang ke sini untuk belajar hanya berbekalkan RM100 sahaja untuk perbelanjaan empat tahun. Tapi kita usaha cari bantuan supaya pelajar berkenaan dapat belajar sehingga berjaya mendapat ijazahnya,” kata Menteri Besar Kedah YAB Dato’ Seri Azizan Abdul Razak di hadapan lebih 3000 ibu bapa serta keluarga pelajar baru Insaniah pada hari pendataran bagi sesi 2010/2011.
Katanya, letika penubuhannya pada tahun 1994, Insaniah hanya mengambil penuntut dari negeri Kedah sahaja, kini Insaniah sudah berkembang dan mendapat keyakinan ibu bapa seluruh negara dengan 4,000 pelajar dalam negeri dan 756 pelajar antarabangsa.
Begitu juga dengan kursus yang ditawarkan bermula dengan Bahasa Arab, Syariah dan Usuluddin. Sekarang Insaniah menawarkan 41 program di mana yang terbaru ialah bidang professional yang digabungkan dengan intergrasi ilmu Islam iaitu Kejuruteraan, Teknologi Maklumat, Kejururawatan, Perubatan dan Perakaunan.
“Kita mengutamakan perkembangan bidang professional dengan tidak mengabaikan
ilmu kifayah dalam pengajian Islam bagi melahirkan doktor, akauntan atau jurutera yang hafaz Quran,” ujarnya.
Insaniah juga menawarkan program ijazah lanjutan termasuklah empat program peringkat Ijazah Doktor Falsafah (PhD) dan empat Ijazah Sarjana iaitu Usuluddin, Syariah, Bahasa Arab dan Muamalat.
Lain-lain program yang ditawarkan ialah Ijazah Sarjana Muda Perubatan di mana pengambilan pada Julai ini dan Diploma Perhotelan, Perkhidmatan Halal serta Sarjana Kaunseling Islam.
Manakala program intergrasi termasuklah Asasi, Diploma Tahfiz A-Quran dan Ijazah Bahasa Inggeris dan Hafiz Al-Quran, Pengurusan dan Tahfiz Al-Quran serta Perubatan dan Tahfiz Al-Quran.
Tambah Ustaz Azizan, Insaniah bukan sahaja mahu cemerlang dalam akademik tetapi juga memberi keselesaan dari segi suasana pembelajaran kepada semua penuntut serta kakitangannya.
Oleh kerana kampus tetap Insaniah belum siap beliau menasihatkan para pelajar supaya terima seadanya akan kemudahan yang disediakan sekarang.
“Pihak pentadbiran Insaniah menghadapi masalah asrama bagi para pelajar kerana asrama yang ada tidak mencukupi bagi menampung pertambahan pelajarnya yang semakin meningkat dari tahun ke tahun.
“Apabila siap kampus itu kita tidak akan menghadapi masalah kekurangan asrama kerana kampus yang lengkap itu mampu menampung seramai 7,000 pelajar,” katanya.
Ujarnya, kampus induk di atas tapak seluas 320 ekar di Kuala Ketil bernilai RM330 juta dijangka siap pada tahun 2012.
Posted by Pusat khidmat Wakil Rakyat DUN Tokai at 7:20 PM 1 comment:
Sunday, May 23, 2010
Spekulasi DUN Kedah bubar berakhir
Ditulis oleh AZMAN AHMAD
KOTA SARANG SEMUT, 22 Mei - Spekulasi kononnya Menteri Besar YAB Dato' Seri Azizan Abdul Razak akan membubarkan DUN ekoran empat ADUN dari gabungan parti kerajaan yang memerintah akan 'melompat' parti berakhir apabila keempat-empat ADUN yang dilibatkan membuat penegasan bahawa mereka sekali-kali tidak akan keluar parti dan menyatakan sokongan padu kepada Menteri Besar.
Keempat-empat ADUN tersebut ialah YB Lim Soo Nee (PKR Kulim), YB Tan Chow Kang (PKR Sidam), YB S. Manikumar (PKR Bukit Selambau) dan YB Lee Guan Aik (DAP Kota Darul Aman). Keempat-empat mereka berceramah bersama YAB Menteri Besar di hadapan lebih 20 ribu yang membanjiri Kompleks PAS Kedah di sini. Kesemua mereka meminta spekulasi 'lompat parti' ditamatkan segera dan tidak akan menjawab lagi soalan yang sama dari mana-mana pihak, sebaliknya akan menumpukan perhatian kepada tugas.
Posted by Pusat khidmat Wakil Rakyat DUN Tokai at 1:15 AM 1 comment:
Kecemerlangan syahsiah perlu seimbang dengan akademik
Ditulis oleh SITI ZALEHA ABDUL RAHIM
ALOR SETAR – Dunia pendidikan sekarang banyak berbicara soal kecemerlangan. Justeru itu, sekolah-sekolah banyak yang berlumba untuk melahirkan pelajar-pelajar yang cemerlang.
Namun, kecemerlangan sekolah tidak hanya boleh diukur melalui kecemerlangan akademik semata-mata, tetapi juga melalui pembinaan sahsiah dan keperibadian yang mulia selaras dengan Falsafah Pendidikan Negara.
Demikian kenyataan Speaker Dewan Undangan Negeri Kedah, YB Dato’ Dr Abd Isa Ismail pada majlis sambutan Hari Guru HESA dan PASTI 2010 di Dewan Seri Mentaloon, di sini.
“Guru merupakan satu kumpulan manusia yang istimewa, di mana tidak ada satu manusia pun yang tak pernah merasai khidmat guru, bahkan guru itu sendiri pernah merasai jasa dan pengorbanan guru.
“Profesion perguruan amat unik kerana berbeza dengan profesion yang lain, ia tidak bergerak di atas landasan yang tepat, bahkan profesion perguruan ini adalah ditentukan oleh persekitaran, adakalanya ia berjaya serta sebaliknya.
“Guru yang berkesan adalah guru yang profesional, iaitu tak pernah menyerah kalah dalam melaksanakan tanggungjawab, walau bagaimana keadaan sekalipun pelajar yang datang padanya,” jelas beliau yang juga Pengerusi Lajnah Pendidikan PAS Negeri Kedah.
Menurut beliau, warga pendidik seharusnya menghayati dan mendasari budaya kecemerlangan dan menjadikan peningkatan dan pengurusan kualiti yang menyeluruh sebagai agenda utama dalam gerak kerja pendidikan.
“Guru yang berjaya adalah guru yang mempunyai sifat empati, iaitu meletakkan dirinya sebagaimana yang dirasai oleh pelajarnya serta mempunyai sifat simpati dalam usaha murni mendidik anak-anak bangsa,” ujar beliau.
Majlis anjuran Hal Ehwal Sekolah Agama (HESA) dan beberapa buah badan bukan kerajaan
Posted by Pusat khidmat Wakil Rakyat DUN Tokai at 1:14 AM 1 comment:
Kerajaan Negeri mahu setiap rakyat miliki rumah sendiri
Ditulis oleh AMELIA HASHIM
Bagi mempastikan keselesaan hidup rakyat, kerajaan berusaha menyelesaikan masalah perumahan dan akan berusaha supaya semua rakyat dapat memiliki rumah sendiri.
Demikian diberitahu oleh Pengerusi Jawatankuasa Perumahan & Kerajaan Tempatan, Kerja Raya, Pembangunan Luar Bandar & Basmi Kemiskinan YB Dato’ Ir Haji Phahrolrazi Md. Zawawi kepada wartawan Warta Darul Aman.
Katanya, keperluan rumah hari ini semakin meningkat berdasarkan jumlah yang mendaftar di Bahagian Perumahan mencecah 23 ribu pemohon.
“Jumlah ini adalah permohonan untuk rumah kos rendah bagi golongan berpendapatan rendah. Rumah jenis ini dibina oleh GLC dan pihak swasta serta dibina di kawasan-kawasan ikut permintaan,” katanya.
Kerajaan menggalakkan pihak pemaju perumahan membina rumah mampu milik yang berharga RM150 ribu ke bawah seperti yang dibuat oleh Syarikat Seri Temin di Bandar Sejahtera di Pokok Sena. Rumah tersebut habis dijual di hari pelancaran lagi.
Manakala di Sungai Petani dan Kulim, katanya, bekalan rumah mampu milik ini sudah berlebihan yang telah diluluskan.
Selain itu pembangunan perumahan di daerah-daerah adalah mengikut permintaan dan kategori yang diperlukan ialah rumah mampu milik kerana rakyat golongan sederhana mampu membelinya.
“Kalau atas permintaan untuk rumah mahal tidak begitu banyak, permintaan mungkin datang dari pemaju yang mahu menjual kepada pembeli dari luar negeri Kedah. Ini berlaku di Bandar-bandar besar seperti Alor Setar, Sungai Petani dan Kulim,” katanya.
Menurut beliau lagi, mengikut perancangan perumahan tahun 2020 nanti, 60 peratus penduduk Kedah akan tinggal dalam taman-taman perumahan sementara 40 peratus tinggal di kampung tradisional atau kampung baru.
“Ini kerana generasi baru akan datang tidak ada tanah untuk membina rumah sendiri tetapi mereka ada pekerjaan dengan gaji bulanan untuk buat pinjaman membeli rumah. Mereka tidak mampu membeli tanah kerana tanah kampung bergeran besar tidak boleh buat pinjaman untuk tujuan ini.
“Rumah kampung tradisional tidak boleh buat pinjaman sebab takkan nak gadai satu geran yang besar libatkan harta orang lain. Hasilnya generasi yang kerja makan gaji dengan pendapatan sendiri akan beli rumah dalam taman,” katanya.
Trend ini juga, katanya, bergantung kepada cita rasa generasi akan datang yang suka duduk dalam kawasan perumahan yang ada kemudahan lengkap selain berdekatan dengan bandar dan pusat perniagaan. Ketika ini berlaku transformasi penduduk di mana kampung tradisional dan kampung baru ini akan mengecil dari segi peratus pertambahan penduduk.
Membasmi kemiskinan ditekankan kerajaan dalam merealisasikan cita-cita supaya rakyat hidup selesa. Untuk itu di bawah Unit Perancang Ekonomi Negeri (UPEN) dan juga Pejabat Daerah menjadi penyelaras kordinator kepada agensi-agensi yang memberi bantuan kepada rakyat terutama golongan miskin tegar. Miskin tegar ini adalah berpendapatan dibawah RM450 dan ketegori miskin pula sebanyak RM 720 seisi keluarga.
“Di peringkat ini pendaftaran dilakukan oleh e-Sinar dan kerajaan menyelaras agensi-agensi yang memberi bantuan supaya yang betul-betul layak sahaja menerima. Ini kerana sekarang ini masing-masing agensi memberi ikut permohonan kepada mereka.
“Jadi kita nak dapat maklumat permohonan yang belum dapat dan berapa agensi yang bagi bantuan. Agensi seperti Jabatan Kebajikan Masyarakat, Zakat, Keda, Felcra dan agensi pusat serta Jabatan Pelajaran juga ada bantuan kepada pelajar sekolah. Selain itu bantuan perniagaan daripada Amanah Ikhtiar Malaysia (AIM),” katanya.
Ini diselaraskan oleh UPEN melalui pendaftaran e-Sinar di mana sehingga kini sebanyak 7,000 telah didaftarkan dan kemungkinan jumlah pendaftaran akan mencecah 20,000 orang.
Berhubung isu kerjasama antara Kerajaan Negeri dan Pusat, beliau menjelaskan bahawa Negeri sentiasa memberi kerjasama erat kepada Kerajaan Pusat demi untuk kesejahteraan rakyat keseluruhannya.
Katanya, mesyuarat sentiasa diadakan bagi mempastikan kelancaran projek-projek peruntukan Pusat yang melibatkan agensi kerajaan negeri.
“Seperti projek keretapi ‘double tracking’. Ini projek besar di bawah Kementerian Pengangkutan yang diserah kepada Syarikat Gamuda. Kerajaan Negeri cuma terlibat dalam pengambilan tanah dan masalah sosial seperti pemindahan setinggan, kelulusan pelan bangunan dan jejambat. Kita akan bantu melalui pihak berkuasa tempatan,” katanya.
Posted by Pusat khidmat Wakil Rakyat DUN Tokai at 1:12 AM 1 comment:
Spekulasi DUN Kedah bubar berakhir
Ditulis oleh AZMAN AHMAD
KOTA SARANG SEMUT, 22 Mei - Spekulasi kononnya Menteri Besar YAB Dato' Seri Azizan Abdul Razak akan membubarkan DUN ekoran empat ADUN dari gabungan parti kerajaan yang memerintah akan 'melompat' parti berakhir apabila keempat-empat ADUN yang dilibatkan membuat penegasan bahawa mereka sekali-kali tidak akan keluar parti dan menyatakan sokongan padu kepada Menteri Besar.
Keempat-empat ADUN tersebut ialah YB Lim Soo Nee (PKR Kulim), YB Tan Chow Kang (PKR Sidam), YB S. Manikumar (PKR Bukit Selambau) dan YB Lee Guan Aik (DAP Kota Darul Aman). Keempat-empat mereka berceramah bersama YAB Menteri Besar di hadapan lebih 20 ribu yang membanjiri Kompleks PAS Kedah di sini. Kesemua mereka meminta spekulasi 'lompat parti' ditamatkan segera dan tidak akan menjawab lagi soalan yang sama dari mana-mana pihak, sebaliknya akan menumpukan perhatian kepada tugas.
Posted by Pusat khidmat Wakil Rakyat DUN Tokai at 12:46 AM 1 comment:
KHTP: Tiada pelabur lari, tiada pekerja dibuang
Ditulis oleh Azamin Amin
ALOR SETAR: Kenyataan bahawa imej Kedah terjejas dan mungkin kehilangan pelaburan ratusan juta ringgit kerana kegagalan kerajaan negeri menguruskan Taman Tekonologi Tinggi Kulim (KHTP) - Kulim Hitech adalah tidak berasas.
Ini berikutan pengeluar cip terkemuka dunia, Intel Inc. (Intel) menutup tiga unit firma Intel di KHTP kerana memindahkannya ke Amerika Syarikat manakala kesemua para pekerjanya diserapkan ke bahagian lain dan tidak ditamatkan perkhidmatannya.
Demikian kenyataan Exco Industri dan Pelaburan, Pertanian dan Asas Tani,Bioteknologi, Bekalan Air dan Tenaga negeri Dato' Ir Amiruddin Hamzah yang membidas kenyataan Pengerusi MCA yang juga bekas Exco Kerajaan Negeri yang pernah memegang portfolio industri, Dato' Chong Itt Chew.
Katanya kenyataan Itt Chew tidak benar kerana pelabur di KHTP semakin meningkat sehingga Februari ini, KHTP berjaya memperoleh pelaburan sejumlah RM1.529 billion.
"Mungkin dia masih bermimpi pegang portfolio ini dan cuba mengeluarkan komen-komen yang nakal.
"Tidak ada pelabur yang lari malah kita menerima peningkatan pelaburan sejak 2008. Dalam isu Intel, ianya perkara biasa dalam perniagaan terutama berkaitan bidang teknologi," katanya dalam satu sidang media di Wisma Darul Aman, 17 Mei lalu.
Beliau berkata nilai pelaburan dua bulan itu sudah melebih daripada pelaburan tahun lalu iaitu RM961.4 juta yang mampu menawarkan 970 peluang pekerjaan.
"Tidak benar Kerajaan Negeri gagal menguruskan KHTP kerana sehingga kini tiada kilang yang tutup atau keluar daripada KHTP.
"Masih terdapat 50 kilang beroperasi dan trend pelaburan juga menunjukkan terdapat pelabur baru," katanya.
Beliau juga menjelaskan setakat ini belum menerima sebarang panggilan atau pertanyaan daripada pihak pelabur yang bimbang tentang penutupan unit Intel ini atau merasa tidak selamat untuk melabur di Kedah ini.
"Jika 2008 pada awalnya, memang ada kebimbangan itu sehingga ada yang menggelar kerajaan ini sebagai 'Taliban Government'
"... tetapi selepas itu, semua menaruh kepercayaan kepada kerajaan ini dan yakin untuk melabur di sini," katanya.
Kata Amirrudin setakat ini nilai pelaburan yang ada di KHTP sejumlah RM24 billion yang memberi peluang kepada lebih 16,000 pekerjaan kepada pendududk di negeri ini manakala sejak 2008 lalu 80 peratus pelaburan di KHTP ini datangnya daripada pelabur luar negara.
Posted by Pusat khidmat Wakil Rakyat DUN Tokai at 12:43 AM No comments:
Newer Posts Older Posts Home
Subscribe to: Posts (Atom)
Lain-lain pautan Pusat Khidmat Wakil Rakyat DUN Kedah
Pusat Khidmat Wakil Rakyat DUN Pengkalan Kundor
Pusat Khidmat Wakil Rakyat DUN Jeneri
Pusat Khidmat Wakil Rakyat DUN Bukit Selambau
Pusat Khidmat Wakil Rakyat DUN Bukit Piang
Pusat Khidmat Wakil Rakyat DUN Tanjung Dawai
Pusat Khidmat Wakil Rakyat DUN Tokai
Pusat Khidmat Wakil Rakyat DUN Anak Bukit
Pusat Khidmat Wakil Rakyat DUN Alor Mengkudu
Pusat Khidmat Wakil Rakyat DUN Pantai Merdeka
Blog ADUN BUkit Lada - Ustaz Izzat Shauqi
Pusat Khidmat Wakil Rakyat DUN Ayer HItam
Pelajar Insaniah perlu ‘bermentaliti antarabangsa’
Kolej Universiti Insaniah tawar tiga program baru
Ada pelajar luar negeri datang Insaniah berbekal R...
Spekulasi DUN Kedah bubar berakhir
Kecemerlangan syahsiah perlu seimbang dengan akademik
Kerajaan Negeri mahu setiap rakyat miliki rumah se...
Spekulasi DUN Kedah bubar berakhir
KHTP: Tiada pelabur lari, tiada pekerja dibuang
Pusat khidmat Wakil Rakyat DUN Tokai
YB Tuan Haji Mohamad Taulan Bin Md Rasul